b'\n_START_ARTICLE_\nRaglan\xc3\xa6rme\n_START_PARAGRAPH_\nEt raglan\xc3\xa6rme er en type \xc3\xa6rme der er kendetegnet ved at det g\xc3\xa5r i \xc3\xa9t stykke helt op til kraven, hvilket skaber en diagonal s\xc3\xb8m fra underarmen til kravebenet, som giver t\xc3\xb8jet et relativt l\xc3\xa6s og udefineret form._NEWLINE_\xc3\x86rmetypen er opkaldt efter Lord Raglan, den 1. Baron Raglan, der siges at have haft en frakke med denne type \xc3\xa6rmer efter han mistede en arm under slaget ved Waterloo. Raglan\xc3\xa6rmet blev opfundet af frakkeproducenten Aquascutum til Lord Raglan for at give ham plads til at bruge sit sv\xc3\xa6rd i kamp. Det gav bedre bev\xc3\xa6gelse til b\xc3\xa6reren i stedet for et normalt \xc3\xa6rme der var syet fast til skulders\xc3\xb8mmen._NEWLINE_Trenchcoat har traditionelt altid raglan\xc3\xa6rmer. Det er desuden popul\xc3\xa6rt til mellemlange \xc3\xa6rmer p\xc3\xa5 undert\xc3\xb8j (under en sweater) for baseballhold i MLB.'